సాల్వడార్ డాలీ
సాల్వడార్ డొమింగో ఫెలిపే జసింతో డాలీ ఐ డొమెనిక్, ప్యుబల్ యొక్క 1వ మార్క్విస్ (1904 మే 11 – 1989 జనవరి 23), ఫిగ్యురెస్లో జన్మించిన ఒక ప్రఖ్యాత స్పానిష్ కాటలాన్ అధివాస్తవిక చిత్రకారుడు.
డాలీ(Spanish pronunciation:[daˈli]) ఒక నైపుణ్యం కలిగిన చిత్రలేఖకుడు. తన అధివాస్తవిక పనితనంతో ప్రభావవంతమైన, అద్భుతమైన చిత్రాలను సృజించి పేరుపొందారు. ఆయన చిత్రలేఖన నైపుణ్యాలు తరచూ రినైజాన్స్ నిపుణుల ప్రభావానికి లోనైనట్లుగా భావించబడ్డాయి.[1][2] ఆయన అత్యుత్తమ ప్రసిద్ధ చిత్రం, ది పెర్సిస్టెన్స్ ఆఫ్ మెమరీ, 1931లో పూర్తయింది. డాలీ యొక్క విస్తృతమైన కళాత్మక జాబితాలో అనేకమంది కళాకారులు మరియు విభిన్న మాధ్యమాల సహకారంతో చేసిన చిత్రాలు, శిల్పాలు మరియు ఛాయాచిత్రాలు ఉన్నాయి.
డాలీ తన పూర్వీకులు మూర్స్ యొక్క వారసులని పేర్కొంటూ, "మెరుగులతో ఘనంగా ఉండే ప్రతిదానిపై ప్రేమ, భోగము పట్ల వ్యామోహం మరియు ప్రాచ్య వస్త్రధారణపట్ల మక్కువ"[3] ల తన స్వీయశైలిని "అరబ్ వారసత్వానికి" ఆపాదించారు.
డాలీ గొప్ప కల్పనాశక్తి కలవాడు. అందరి దృష్టిని ఆకర్షించటానికి అసాధారణమైన, ఆడంబరమైన ప్రవర్తన పట్ల ఆకర్షణ కలిగిఉండేవాడు. అతని విపరీత ప్రవర్తన కొన్నిసార్లు అతని చిత్రాలకంటే ఎక్కువగా ప్రజల దృష్టిని ఆకర్షించేది. ఈ ప్రవర్తన కొన్నిసార్లు అతని కళను ఇష్టపడేవారికి బాధ కలిగించగా విమర్శకులకు అంతే చిరాకును కలిగించేది.[4]
సాల్వడార్ డొమింగో ఫెలిపే జసింతో డాలీ ఐ డొమినెక్, 1904 మే 11 న ఉదయం 8:45 గంటలకు[5]స్పెయిన్, కెటలోనియాలో ఫ్రెంచ్ సరిహద్దు ప్రదేశమైన ఏమ్పోర్డాప్రాంతంలో ఫిగ్యురెస్ పట్టణంలో జన్మించాడు.[6] సాల్వడార్ అనే పేరునే కలిగిన డాలీ అన్న (జననం 1901 అక్టోబరు 12), తొమ్మిది నెలల ముందు అతిసారవ్యాధితో 1903 ఆగస్టు 1 న మరణించారు. ఆయన తండ్రి, సాల్వడార్ డాలీ ఐ క్యుసీ, ఒక మధ్య-తరగతి న్యాయవాది మరియు నోటరీ[7] ఈయన కచ్చితమైన క్రమశిక్షణావిధానం భార్య ఫెలిపా డొమినిక్ ఫెర్రీస్ చే నియంత్రించబడింది. ఈమె తన కుమారుని కళాత్మక ప్రయత్నాలను ప్రోత్సహించారు.[8] ఐదు సంవత్సరాల వయసులో, తల్లితండ్రులు డాలీని అతని అన్న సమాధివద్దకు తీసుకువెళ్లి అతడిని అతని అన్నయొక్క పునర్జన్మగా పేర్కొన్నారు,[9] ఈ భావనను అతను నమ్మాడు.[10] తన అన్న గురించి డాలీ ఈ విధంగా చెప్పాడు, "…[మేము] రెండు నీటి బిందువులవలె ఒకరితో ఒకరిని పోలి ఉన్నాము, కానీ మా ప్రతిబింబాలు వేరు." [11] "అతను బహుశా నామొదటి రూపం. కానీ సంపూర్ణత్వంలో అతిగా భావించారు." [11]
డాలీకి అతనికంటే మూడుసంవత్సరాలు చిన్నదైన అనా మారియా అనే సోదరి కూడా ఉంది.[7] 1949లో, ఆమె తన సోదరుని గురించి డాలీ యాజ్ సీన్ బై హిస్ సిస్టర్ అనే పుస్తకాన్ని ప్రచురించారు.[12] ఆయన చిన్ననాటి స్నేహితులలో భవిష్యత్ FC బార్సిలోన ఫుట్ బాల్ ఆటగాళ్లైన సగిబర్బ మరియు జోసెప్ సమిటియర్ ఉన్నారు. సెలవుదినాలలో ఈ త్రయం కాటలాన్ యొక్క కాడక్వేస్ విడిదిలో కలిసి ఫుట్ బాల్ ఆడేవారు.
డాలీ చిత్ర లేఖన పాఠశాలకు హాజరయ్యాడు. 1916 వేసవి సెలవులలో పారిస్‌కు తరచుగా ప్రయాణం చేసే స్థానిక కళాకారుడైన రోమన్ పిచోట్ కుటుంబంతో కాడక్వేస్లో ఆధునిక చిత్రకళను కూడా తెలుసుకున్నాడు.[7] తరువాత సంవత్సరంలో, డాలీ యొక్క తండ్రి అతని బొగ్గుతో గీసిన చిత్రాలతో వారి కుటుంబగృహంలో ఒక ప్రదర్శన నిర్వహించాడు. అతని మొట్టమొదటి బహిరంగ ప్రదర్శన ఫిగ్యురెస్ లోని మునిసిపల్ ధియేటర్ లో 1919లో జరిగింది.
ఫిబ్రవరి 1921లో, డాలీ తల్లి రొమ్ము కేన్సర్ తో చనిపోయారు. అప్పుడు డాలీకి పదహారు సంవత్సరాలు; తరువాత ఆయన తల్లి మరణం గురించి చెప్తూ "నేను నా జీవితంలో అనుభవించిన అతి పెద్ద దెబ్బ. నేను ఆమెను పూజించాను…ఎవరికొరకైతే సరిద్దుకోలేని నాఆత్మ యొక్క లోపాలను కనిపించకుండా ఉంచాలని ప్రయత్నించానో ఆమే లేనపుడు నన్ను నేను వదలుకోలేక పోయాను." [13] ఆమె మరణం తరువాత, అతని తండ్రి, మరణించిన తన భార్య సోదరిని వివాహం చేసుకున్నారు. డాలీకి తన పిన్ని పట్ల ఉన్న గొప్ప ప్రేమ మరియు గౌరవం వలన అతను ఈపెండ్లిని తిరస్కరించలేదు.[7]
1922లో, డాలీ మాడ్రిడ్ లోని రెసిడెన్సియ డే ఎస్తుదింత్స్ (స్టూడెంట్స్' రెసిడెన్స్)కి వెళ్లారు[7] మరియు ఎకడేమియా డి సాన్ ఫెర్నాండో (లలితకళా పాఠశాల)లో అభ్యసించారు. సన్నగా, 1.72 మీ (5అడుగుల. 7¾ అంగుళాల.) పొడవుతో,[14] డాలీ అప్పటికే విపరీతప్రవర్తనకు మరియు నాగరిక పోకడలపట్ల అనవసర వ్యామోహానికి గుర్తింపుపొందారు. ఆయనకు పొడవాటి జుట్టు మరియు చెవి ప్రక్కన పెంచిన గెడ్డం, కోటు, మేజోళ్ళు, మరియు మోకాలివరకు ఇజారుతో 19వ శతాబ్దపు చివరి ఆంగ్ల సౌందర్య శైలిలో ఉండేవారు.
రెసిడెన్సియలో, ఆయన (ఇతరులతో పాటు) పెపిన్ బెల్లో, లూయిస్ బున్నెల్, మరియు ఫెడెరికో గార్సియ లోర్కాలకు సన్నిహిత మిత్రుడయ్యారు. లోర్కాతో స్నేహంలో ఉభయులకూ తీవ్రమైన భావోద్వేగం ఉండేది,[15] కానీ డాలీ ఈ కవి యొక్క కామ విషయక పురోగతిని తిరస్కరించారు.[16]
ఏదేమైనా, క్యూబిజంతో ప్రయోగాత్మకంగా వేసిన వర్ణచిత్రాలు, తన తోటి విద్యార్థులు తనపై దృష్టి కేంద్రీకరించేలా చేసాయి. ఈ ప్రారంభ చిత్రాల సమయంలో, డాలీ బహుశా క్యూబిస్ట్ ఉద్యమాన్ని సంపూర్ణంగా అర్ధం చేసుకొని ఉండకపోవచ్చు. ఆసమయంలో మాడ్రిడ్ లో క్యూబిస్ట్ కళాకారులు ఎవరూ లేకపోవడం వలన, క్యూబిస్ట్ కళగురించి ఆయనకు తెలిసిన సమాచారం పత్రికల వ్యాసాలు మరియు ఆయనకు పిచోట్ ఇచ్చిన ఒక కేటలాగు మాత్రమే. 1924లో, ఇంకా అంతగా ప్రసిద్ధి చెందని సాల్వడార్ డాలీ మొదటిసారి ఒక పుస్తకానికి చిత్రాలను అందించారు. ఇది అతని పాఠశాల సహచరుడు, స్నేహితుడు మరియు కవి అయిన చార్లెస్ ఫగెస్ డే క్లిమెంట్ చే ప్రచురించబడిన కాటలాన్ పద్యం "లెస్ బ్రుక్సేస్ డేల్లెర్స్" ("ది విచెస్ ఆఫ్ ల్లెర్స్"). జీవితమంతా తన పనిపై ప్రభావంచూపిన దాదాతో కూడా ప్రయోగాలుచేశాడు.
1926లో డాలీ తన చివరి పరీక్షల ముందు, అధ్యాపకబృందంలో తనను పరీక్షించగల సామర్ధ్యంకలవారు ఎవరూలేరని ప్రకటించటంతో అకాడమియా నుండి బహిష్కరించబడ్డాడు.[17] చిత్రకళా నైపుణ్యాలలో అతని చాతుర్యానికి సాక్షిగా 1926లో అతనిచే చిత్రించబడిన లోపరహిత వాస్తవిక చిత్రం బాస్కెట్ ఆఫ్ బ్రెడ్ నిలుస్తుంది.[18] అదే సంవత్సరం, పారిస్ ను మొదటిసారిగా దర్శించి, యువకుడైన డాలీ ఎంతో గౌరవించే పబ్లో పికాసోను కలిశాడు. పికాసో అప్పటికే జొయన్ మిరో ద్వారా డాలీ గురించి అనుకూల సమాచారాన్ని విని ఉన్నాడు. తరువాతి కొన్నిసంవత్సరాలలో తన స్వంతశైలిని అభివృద్ధిపరచుకొని, పికాసో మరియు మీరోల తీవ్రప్రభావంతో డాలీ అనేకచిత్రాలు గీశాడు.
డాలీ యొక్క 1920ల చిత్రాలలోని కొన్నిధోరణులు అతని జీవితకాలం కొనసాగటాన్ని గమనించవచ్చు. అత్యంత విద్వత్సంబంధ సాంప్రదాయంనుండి ఆసమయంలో అమలులో ఉన్న ప్రయోగాల వరకు, అనేక శైలుల చిత్రకళలనుండి డాలీ అభినివేశం ప్రభావితమైనది.[19] అతనిని సంప్రదాయపరంగా ప్రభావితం చేసినవారిలో రాఫెల్, బ్రోంజినో, ఫ్రాన్సిస్కో డే జుర్బరాన్, వెర్మీర్, మరియు వెలజ్క్వెజ్వంటి వారు ఉన్నారు.[20] ఆయన సాంప్రదాయ మరియు ఆధునిక పద్ధతులను రెండిటినీ కొన్నిసార్లు విడి చిత్రాలలో, మరికొన్నిసార్లు కలయికతో ఉపయోగించాడు. బార్సిలోనాలో ఆయన చిత్రాల ప్రదర్శన పలువురి దృష్టిని ఆకర్షించడంతోపాటు పొగడ్తలు మరియు సంభ్రమచర్చలను విమర్శకులనుండి పొందింది.
ఏడవ శతాబ్దపు చిత్రకళా ప్రవీణుడైన డిగో వేలజ్క్వేజ్ చే ప్రభావితమై, డాలీ ఆడంబరమైన మీసాలను పెంచుకున్నాడు. ఆయన తదనంతర జీవితంలో ఈమీసాలు అతనికి గుర్తింపు చిహ్నాలుగా మారాయి.
1929లో, డాలీ అధివాస్తవ చిత్రదర్శకుడు లూయిస్ బున్యెల్కు లఘు చిత్రం[Un chien andalou]error: {{lang}}: text has italic markup (help)(యాన్ అండలుసియన్ డాగ్ )కి సహాయం అందించారు. అతని ముఖ్య సహకారం సినిమాకు స్క్రిప్ట్ రాయటంలో బున్యెల్ కు సహాయం చేయడం. తరువాత ఈ ప్రాజెక్ట్ ను సినిమాగా తీయడంలోకూడా డాలీ ముఖ్యపాత్ర వహించాడని చెప్పబడింది కానీ, సమకాలీన గ్రంథాలలో ఇది వాస్తవమని పేర్కొనబడలేదు.[21] ఆగస్టు 1929లో డాలీ తన కావ్యదేవత, స్ఫూర్తి, మరియు కాబోయేభార్య గాలాను కలుసుకున్నారు,[22] ఈమె జన్మనామం ఎలెనా ఇవనోవ్న డియకొనోవ. ఆమె డాలీ కంటే పదకొండు సంవత్సరాల పెద్దదైన రష్యన్ వలసవ్యక్తి, మరియు అప్పటికే అధివాస్తవిక కవి పాల్ ఎల్యుఅర్డ్తో వివాహమైంది. అదే సంవత్సరంలో, డాలీ ముఖ్యమైన వృత్తిపర ప్రదర్శనలు కలిగిఉన్నాడు మరియు పారిస్ యొక్క మోంట్పర్నసే విభాగంలో అధివాస్తవిక సమూహంలో అధికారికంగా చేరాడు. అతని కళ అప్పటికే రెండు సంవత్సరాలుగా అధివాస్తవిక ప్రభావానికి తీవ్రంగా లోనయ్యింది. ఉన్నత సృజనాత్మక కళకు అంతఃచేతనను మేల్కొలిపే పద్ధతిగా డాలీ పేర్కొనిన పారనాయిక్-క్రిటికల్ పధ్ధతిని అధివాస్తవికులు కొనియాడారు.[7][8]
ఇంతలో, తన తండ్రితో డాలీ యొక్క సంబంధం భగ్నం కాబోయింది. డాన్ సాల్వడార్ డాలీ వై క్యూసి, గాలాతో తనకుమారుని సంబంధాన్ని గట్టిగా తిరస్కరించారు, మరియు అధివాస్తవికులతో అతనిసంబంధం అతని నైతికవిలువలపై చెడుప్రభావంగా గుర్తించారు. డాన్ సాల్వడార్, బార్సిలోనా యొక్క ఒక వార్తాపత్రికలో పారిస్ లో తనకుమారుని ఇటీవలి ప్రదర్శనలో "కొన్నిసార్లు, నేను సరదాకొరకు నాతల్లియొక్క చిత్రంపై ఉమ్మేస్తాను" అనే రెచ్చగొట్టే వ్రాతతో ఉన్న "క్రీస్తు యొక్క పవిత్ర హృదయం" చిత్రంగురించి చదివినపుడు చివరి అడ్డుపుల్ల పడింది.
అవమానంతో, డాన్ సాల్వడార్ తన కుమారుడు ఆవ్యాఖ్యలను బహిరంగంగా ఉపసంహరించుకోవాలని కోరారు. బహుశా అధివాస్తవిక సమూహం నుండి బహిష్క్రతుడవుతాననే భయంతో డాలీ దీనిని తిరస్కరించారు, ఫలితంగా తన తండ్రి గృహం నుండి 1929 డిసెంబరు 28న బలవంతంగా గెంటివేయబడ్డారు. ఆయన తండ్రి తన వారసత్వంనుండి తొలగిస్తానని, తిరిగి ఎప్పుడూ కాడక్వేస్ లో కాలుమోపనని చెప్పారు. దీనికి ప్రతిస్పందనగా డాలీ తన స్వంత వీర్యం కలిగిన కండోమ్ ను తండ్రికిపంపి ఈవిధంగా అన్నట్లు చెప్పబడింది "దీనిని తీసుకో". నేను నీకు ఏవిధంగాను ఋణపడి లేను!" తరువాత వేసవిలో, డాలీ మరియు గాలా సమీపంలోని పోర్ట్ ల్లిగాట్ తీరంలో ఒక మత్స్యకారుని చిన్నఇంటిని అద్దెకు తీసుకున్నారు. ఆయన ఆ ప్రదేశాన్ని కొని, కొన్ని సంవత్సరాలలో దానిని విస్తరించి, క్రమంగా తనకు అత్యంత ప్రీతిపాత్రమైన భవంతిని సముద్రతీరాన నిర్మించారు.
1931లో, డాలీ తన అత్యంత ప్రసిద్ధ చిత్రాలలో ఒకటైన, ది పర్సిస్టెన్స్ అఫ్ మెమరీ ని చిత్రించారు.[23] ఇది మృదువుగా, జారిపోతున్న జేబు గడియారముల అధివాస్తవిక చిత్రములను పరిచయం చేసింది. కాలం కఠినమైనది మరియు నిర్ణయాత్మకమైనది అనే భావనకు తిరస్కారంగా ఈ మృదువైన గడియారాలు ఉన్నాయని ఈ చిత్రం యొక్క సాధారణ వ్యాఖ్యానం. ఈ భావనను ఈ చిత్రంలోని విశాలమైన ప్రకృతిదృశ్యం, కీటకాలు మ్రింగివేస్తున్నట్లు చూపబడిన ఇతర పనిచేయని గడియారాలవంటివి బలపరుస్తున్నాయి.[24]
1929నుండి కలిసి నివసించిన డాలీ మరియు గాలా 1934లో ఒక పౌర వేడుకలో వివాహం చేసుకున్నారు. వారు తిరిగి కాథలిక్ పద్ధతిలో 1958లో వివాహం చేసుకున్నారు.
1934లో డాలీ కళాఖండాల విక్రేత అయిన జూలియన్ లెవీ ద్వారా అమెరికాకు పరిచయమయ్యారు. పర్సిస్టెన్స్ అఫ్ మెమరీ తో సహా, న్యూ యార్క్ లో డాలీ చిత్రాల ప్రదర్శన వెంటనే సంచలనాన్ని సృష్టించింది. సోషల్ రిజిస్టర్ సభ్యులు ఆయనకు ప్రత్యేకంగా నిర్వహించబడిన "డాలీ బాల్"లో విందు ఇచ్చారు. ఆయన ఛాతీపై గాజులో బిగించిన లోదుస్తులను ధరించి ప్రత్యక్షమయ్యారు.[25] అదే సంవత్సరంలో, డాలీ మరియు గాలా న్యూ యార్క్ లో వారికొరకు వారసురాలు కారేస్సే క్రోస్బీ ఆతిధ్యం ఇచ్చిన మారువేషాల పార్టీకి హాజరయ్యారు. వారి వస్త్రధారణగా, వారు లిండ్బర్గ్ బేబీ మరియు అతనిని బలవంతంగా ఎత్తుకుపోయేవాని దుస్తులు ధరించారు. దాని ఫలితంగా పత్రికలలో వ్యక్తమైన తీవ్ర గందరగోళానికి డాలీ క్షమాపణలు కోరారు. అతను పారిస్ కి తిరిగిరాగానే, ఒక అధివాస్తవ చర్యకు క్షమాపణ కోరినందుకు అధివాస్తవికులు అతనిని నిలదీశారు.[26]
అధికభాగం అధివాస్తవిక కళాకారులు వామపక్ష రాజకీయాలతో సంబంధాన్ని పెంచుకోగా, డాలీ రాజకీయాలు మరియు కళల మధ్య సంబంధ విషయంపై అస్పష్ట వైఖరిని ప్రదర్శించారు. ప్రముఖ అధివాస్తవికవాది ఆండ్రీ బ్రిటన్ డాలీని "హిట్లర్ తరహా"లో "నూతన" మరియు "ఆహేతుకమైన" దానిని కాపాడుతున్నారని ఆరోపించారు, కానీ డాలీ వెంటనే ఈఆరోపణను ఖండిస్తూ, "నేను వాస్తవంగా లేదా ఉద్దేశపూర్వకంగా హిట్లేరియన్ ను కాను" అనిచెప్పారు.[27] అధివాస్తవికవాదం రాజకీయాలకు అతీతంగానే మనుగడ సాగించగలదని నొక్కిచెపుతూ బహిరంగంగా ఫాసిజాన్ని ఆక్షేపించడాన్ని తిరస్కరించారు. ఇతరవిషయాలతో పాటు, ఇది అతని సహాధ్యాయులతో సమస్యలకు దారితీసింది. తరువాత 1934లో, డాలీ ఒక "విచారణ"ను ఎదుర్కొని, లాంఛనంగా అధివాస్తవిక సమూహంనుండి బహిష్కరింపబడ్డాడు.[22] దీనికి డాలీ, "నాకు నేనే అధివాస్తవికవాదం" అని జవాబిచ్చారు.[17]
1936లో, డాలీ లండన్ ఇంటర్నేషనల్ సర్రియలిస్ట్ ఎక్జిబిషన్లో పాల్గొన్నారు. [Fantomes paranoiaques authentiques]error: {{lang}}: text has italic markup (help) అనే శీర్షికగల ఆయన ఉపన్యాసం, లోతు-సముద్ర ఈత దుస్తులు మరియు శిరస్త్రాణం(హెల్మెట్) ధరించి ఇవ్వబడింది.[28] ఒక బిలియర్డ్స్ క్యూని మోసుకుంటూ రెండు రష్యన్ వోల్ఫ్ హౌండ్స్ వెంటబెట్టుకొని వచ్చినపుడు, శ్వాసకొరకు ఇబ్బందిపడగా హెల్మెట్ ను తొలగించవలసివచ్చింది. దీనిపై స్పందిస్తూ "నేను కేవలం మానవ మెదడులోకి 'లోతుగా మునిగాను' అని చూపదలచుకున్నాను", అని చెప్పారు.[29]
1936లోనే, జోసెఫ్ కార్నెల్ యొక్క చిత్రం రోజ్ హోబర్ట్ ప్రారంభ ప్రదర్శనను న్యూ యార్క్ నగరంలోని జూలియన్ లేవీ'స్ గాలరీలో ఏర్పాటుచేసినపుడు మరొక సంఘటనతో డాలీ ప్రసిద్ధుడయ్యాడు. లెవీ యొక్క లఘు అధివాస్తవిక చిత్రాల ప్రదర్శన మరియు మ్యూజియం అఫ్ మోడరన్ ఆర్ట్లో డాలీ చిత్రాలను కలిగిన మొదటి అధివాస్తవిక ప్రదర్శన రెండూ ఒక సమయంలో తటస్థించాయి. చిత్ర ప్రదర్శనలో ప్రేక్షకుడిగాఉన్న డాలీ, సగం చిత్రం ముగిసేసరికి, ఆవేశంతో ప్రొజెక్టర్ ను తన్నారు. “ఒక చలనచిత్రంకొరకు నాకుకూడా ఇదేవిధమైన ఆలోచనఉంది, నేను దానిని నిర్మించడానికి తగినధనం చెల్లించగలవారికి ప్రతిపాదన చేద్దామనుకున్నాను,” అని చెప్పారు. "నేను దానిని ఎక్కడా వ్రాయలేదు లేక ఎవరికీ చెప్పలేదు, కానీ అతను దానిని దొంగిలించినట్లే ఉంది". డాలీ ఆరోపణల ఇతర రూపాలు మరింత కవితాత్మకంగా ఉన్నాయి: "అతను నా ఉపచేతన నుండి దొంగిలించాడు!" లేదా ఇంకా "నా కలలను దొంగిలించాడు!"[30]
ఈదశలో, లండన్ లో గొప్ప ధనవంతుడైన ఎడ్వర్డ్ జేమ్స్ డాలీ యొక్క ముఖ్య పోషకుడు. ఆయన డాలీ చిత్రాలను కొనుగోలుచేసి కళాప్రపంచంలో అభివృద్ధిచెందటానికి సహాయపడి రెండు సంవత్సరాలపాటు ఆర్థిక సహాయాన్ని అందించాడు. వారు మంచి స్నేహితులయ్యారు, డాలీ తన స్వాన్స్ రిఫ్లెక్టింగ్ ఎలిఫెంట్స్ వర్ణచిత్రంలో జేమ్స్ ను చిత్రీకరించాడు. అధివాస్తవిక ఉద్యమానికి రెండు శాశ్వత చిహ్నాలైన: లోబ్స్టర్ టెలిఫోన్ మరియు మే వెస్ట్ లిప్స్ సోఫాకు వారు సహకారమందించారు.
1939లో, బ్రెటన్ అవమానకరమైన మారుపేరు "అవిదా డాలర్స్" అనే విపర్యయసిద్ధంను, సాల్వడార్ డాలీ కొరకు ఉపయోగించారు, మరియు ఇది "డాలర్లపై ఆసక్తి" అని అనువదించదగిన ఫ్రెంచ్ పదమైన ఆవిడే ఎ డాలర్స్ యొక్క శబ్దవ్యుత్పత్తి.[31] ఇది డాలీ చిత్రాల వ్యాపారీకరణ పెరగడాన్ని అపహాస్యం చేసింది మరియు డాలీ కీర్తి మరియు అదృష్టాలద్వారా స్వీయ-ఉన్నతిని కోరుతున్నారనే భావనను కలిగించింది. ఆ తరువాతనుండి, కొంతమంది అధివాస్తవికులు డాలీ చనిపోయినట్లుగా భూతకాలంలో మాట్లాడారు. అధివాస్తవిక ఉద్యమం మరియు దాని అనేకమంది సభ్యులు(టెడ్ జోన్స్ వంటివారు)డాలీకి వ్యతిరేకంగా తీవ్రమైన వాదనలను ఆయన చనిపోయేవరకు మరియు ఆతరువాతకూడా కొనసాగించారు.
1940లో, ఐరోపాలో రెండవ ప్రపంచయుద్ధం మొదలవడంతో, డాలీ మరియు గాలా యునైటెడ్ స్టేట్స్ కు మారి, అక్కడే ఎనిమిది సంవత్సరాలపాటు నివసించారు. ఈ మార్పుతరువాత, డాలీ కాథలిసిజాన్ని అవలంబించడాన్ని తిరిగిప్రారంభించారు.
1941లో, డాలీ, జీన్ గాబిన్ కొరకు మూన్ టైడ్ అనే చిత్రానికి దృశ్యరచన చేశారు. 1942లో, ఆయన తన స్వీయచరిత్ర, ది సీక్రెట్ లైఫ్ అఫ్ సాల్వడార్ డాలీని ప్రచురించారు. 1943లో న్యూ యార్క్ లోని నోడ్లెర్ గాలరీలో ప్రదర్శనవంటి తన ప్రదర్శనలకు కేటలాగులు రచించారు. ఆయన ఈవిధంగా వ్యాఖ్యానించాడు, "పూర్తి నిష్ఫలత్వం మరియు యాంత్రికీకరణ విపరీతంగా పెరిగి నిరంకుశ వ్యవస్థకు దారితీసాయనే విషయానికి ప్రయోగాత్మక ఋజువు ఇవ్వడానికైనా అధివాస్తవికత పనిచేసింది..... కళాశాల యొక్క నేటి ఉపయోగానికి చెందిన మానసిక ప్రాముఖ్యతలో ఈనాటి సోమరితనం మరియు పూర్తిగా పద్ధతిలేకపోవడం అనేవి వాటి తీవ్రస్థాయికి చేరాయి." ఆయన స్వయంచోదక వాహనాల(ఆటోమొబైల్స్) ఫాషన్ ప్రదర్శన గురించి రచించిన నవల 1944లో ప్రచురించబడింది. దీనిని ఎడ్విన్ కాక్స్ ది మయామి హెరాల్డ్ లోని ఒక చిత్రంలో, డాలీ ఒక వాహనానికి సాయంకాలపు గౌను వేస్తున్నట్లు వర్ణించారు.[32] ది సీక్రెట్ లైఫ్లో కూడా డాలీ, బన్యుఎల్, కమ్యూనిస్ట్ మరియు నాస్తికుడు కావడంవలన అతనితో విడిపోయినట్లు సూచించాడు. బన్యుఎల్ MOMA నుండి తొలగించబడ్డాడు(లేదా రాజీనామా చేసారు), న్యూ యార్క్ కు చెందిన కార్డినల్ స్పెల్మాన్ MOMAలో చలనచిత్ర విభాగ అధిపతి అయిన ఐరిస్ బార్రీని కలవడానికి వెళ్ళినపుడు ఇది జరిగిఉండవచ్చు. బన్యుఎల్ తరువాత హాలీవుడ్ కు తిరిగివెళ్లి వార్నర్ బ్రదర్స్ శబ్దానుకరణ విభాగంలో 1942 నుండి 1946 వరకు పనిచేసాడు. 1982 నాటి స్వీయచరిత్ర మోన్ దేర్నియేర్ సౌపిర్ (ఆంగ్లానువాదం మై లాస్ట్ సై ప్రచురణ 1983)లో, ఇన్నిసంవత్సరాలకాలంలో సర్దుబాటుకొరకు డాలీ ప్రయత్నాలను తాను తిరస్కరించినట్లు బన్యుఎల్ వ్రాసాడు.[33]
ఒక ఇటాలియన్ సన్యాసి, గాబ్రియేల్ మరియా బెరార్డి, 1947లో డాలీ ఫ్రాన్స్ లో ఉన్నపుడు అతనిపై భూతవైద్యం జరిపినట్లు ఆరోపించబడ్డారు.[34] 2005లో, ఈ సన్యాసియొక్క భవంతిలో శిలువపై ఉన్న క్రీస్తు విగ్రహం కనుగొనబడింది. డాలీ ఈశిల్పాన్ని తన భూతవైద్యునికి కృతజ్ఞతతో ఇచ్చారని చెప్పబడింది,[34] మరియు ఈ శిల్ప నిర్మాణశైలి డాలీదేనని నమ్మడానికి తగినన్ని ఆధారాలు ఉన్నాయని ఇద్దరు స్పానిష్ నిపుణులు నిర్ధారించారు.[34]
1949లో ప్రారంభించి, డాలీ తన తరువాత సంవత్సరాలు తనకు అత్యంత ప్రియమైన కటలోనియాలో గడిపారు. స్పెయిన్, ఫ్రాంకో పాలనలో ఉండగానే ఆయన అక్కడ నివసించడానికి ఎంపిక చేసుకోవడం ప్రగతిశీలురు మరియు ఇతరులనుండి విమర్శలను ఎదుర్కుంది.[35] అందువలన డాలీ యొక్క తరువాత చిత్రాలు కొంతమంది అధివాస్తవికులు మరియు విమర్శకులచే వాటిలోని కళాత్మక విలువలకుకాక రాజకీయ కారణాలచే కొట్టివేయబడి ఉండవచ్చు. 1959లో, ఆండ్రీ బ్రెటన్ అధివాస్తవికత యొక్క నలభయ్యవ వార్షికోత్సవ సందర్భంగా హోమేజ్ టు సర్రియలిజం అనే పేరుతో నిర్వహించిన ప్రదర్శనలో డాలీ, జోన్ మిరో, ఎన్రిక్ తాబారా, మరియు యుజేనియో గ్రానెల్ ల చిత్రాలు ఉన్నాయి. తరువాత సంవత్సరం న్యూ యార్క్ లో జరిగిన ఇంటర్నేషనల్ సర్రియలిజం ఎక్జిబిషన్ లో డాలీ యొక్క సిస్టీన్ మడోన్న చిత్రం ఉంచడానికి వ్యతిరేకంగా బ్రెటన్ తీవ్రంగా పోరాడారు.[36]
తన వృత్తివ్యాపకం యొక్క చివరిదశలో, డాలీ కేవలం వర్ణచిత్రాలకే పరిమితంకాక అనేక అసాధారణ మరియు నూతన మాధ్యమాలు మరియు ప్రక్రియలతో ప్రయోగాలు చేసాడు: ఆయన బులెటిస్ట్ చిత్రాలను తయారుచేసారు[37] మరియు త్రిమితీయ చిత్రణను కళాత్మకపద్ధతిలో ఉపయోగించిన మొట్టమొదటి కళాకారులలో ఒకరు.[38] అతని యొక్క అనేక చిత్రాలు దృశ్య భ్రాంతిని ఇముడ్చుకున్నాయి. అతని తరువాత సంవత్సరాలలో, అండీ వార్హోల్ వంటి యువ కళాకారులు పాప్ కళపై డాలీ యొక్క ముఖ్యప్రభావాన్ని ప్రకటించారు.[39] డాలీ జీవశాస్త్రం మరియు గణితంలో కూడా మంచి ఆసక్తికలవాడు. ఇది అతనియొక్క అనేకచిత్రాలలో వ్యక్తమవుతుంది, ప్రత్యేకించి 1950లలో, ఆయన తన విషయఅంశాన్ని ఖడ్గమృగం యొక్క కొమ్ములరూపం కలిగిఉన్నట్లు చిత్రీకరించాడు. డాలీ దృష్టిలో, ఖడ్గమృగం యొక్క కొమ్ము సంవర్గమాన సర్పిలాకారంలో పెరుగుతుంది కనుక అది దివ్య జ్యామితికి గూడార్ధం. ఆయన ఖడ్గమృగాన్ని పవిత్రత మరియు కన్య మేరీకి చెందిన విషయాలకు కూడా జతపరిచాడు.[40] డాలీ DNA మరియు హైపర్ క్యూబ్ (ఒక చతుర్మితీయ ఘనం)పట్ల కూడా ఆకర్షితుడయ్యాడు; క్రుసిఫిక్షన్(కార్పస్ హైపర్ క్యూబస్) వర్ణచిత్రంలో హైపర్ క్యూబ్ యొక్క అర్ధం చిత్రించబడింది.
డాలీ యొక్క రెండవ ప్రపంచాయుద్ధనంతరకాలం సాంకేతిక పరిణతి మరియు దృశ్యభ్రాంతి, శాస్త్రం మరియు మతములపట్ల ఆసక్తి అనే మైలురాళ్ళను కలిగిఉంది. అతను కాథలిక్ భక్తి పెరుగుతూవచ్చింది, అదేసమయంలో హిరోషిమా దిగ్భ్రాంతి మరియు "అణుయుగపు" ఆరంభంతో అతను ప్రేరణపొందాడు. అందువలన డాలీ ఈకాలానికి "అణు మార్మికత" అనే పేరుపెట్టారు. "ది మడోన్నా అఫ్ పోర్ట్-ల్లిగాట్" (మొదటి రూపం) (1949) మరియు "కార్పస్ హైపర్క్యూబస్" (1954) వంటి చిత్రాలలో, డాలీ క్రైస్తవ చిత్రవివరణను అణుభౌతికశాస్త్రంతో ప్రేరణపొందిన పదార్ధవిఘటన చిత్రాలతో సంశ్లేషణ చేయాలనుకున్నాడు.[41] "అణు మార్మికత"ను ప్రఖ్యాత చిత్రాలైన "లా గరే డి పెర్పిజ్ఞాన్" (1965) మరియు "హెలూసినోజెనిక్ తోరేదోర్" వంటి చిత్రాలు చూపిస్తాయి.(1968–70). 1960లో, డాలీ, తన స్వంతపట్టణమైన ఫిగ్యురెస్లో డాలీ థియేటర్ మరియు మ్యూజియం యొక్క పని ప్రారంభించాడు; అది 1974లో అతను తన శక్తినంతా కేంద్రీకరించి చేపట్టిన ఏకైక అతిపెద్ద కార్యక్రమం. అతను-1980ల మధ్యవరకూ దానికి అదనపు కూర్పులుచేయడం కొనసాగించాడు.
1968లో, డాలీ, లన్విన్ చాకోలెట్స్ కొరకు ఒక టెలివిజన్ ప్రకటనను చిత్రీకరించాడు,[42] మరియు 1969లో చుపా చుప్స్కు చిహ్నాన్ని రూపొందించాడు. 1969లో, 1969 యూరోవిజన్ సాంగ్ కాంటెస్ట్ యొక్క ప్రచారఅంశాన్ని సృజించడానికి బాధ్యతవహించి, మాడ్రిడ్ లోని టెట్రో రియల్ యొక్క రంగస్థలంపై నిలబెట్టబడిన పెద్ద లోహశిల్పాన్ని తయారుచేసాడు.
2007 జూన్ 3లో ఛానల్ 4లో ప్రసారమైన డర్టీ డాలీ: ఎ ప్రైవేట్ వ్యూ అనే కార్యక్రమంలో కళావిమర్శకుడు బ్రియాన్ సెవెల్ 1960ల చివరిలో డాలీతో తన పరిచయాన్ని వివరించారు, క్రీస్తుబొమ్మ యొక్క బాహుమూలములో పిండస్థితిలో పంట్లాములు లేకుండా డాలీ కొరకు జననాంగములు నలుపగా, ఆయన ఛాయాచిత్రాలు తీస్తున్నట్లు నటిస్తూ తన పంట్లాములో చేతులుజొనిపి వికృత చేష్టలు చేసారని చెప్పారు.[43][44]
1980లో, డాలీ ఆరోగ్యం ఆకస్మికంగా క్షీణించింది. అతని ప్రియమైన-వృద్ధ పత్ని, గాలా, అతనికి సూచించబడని ప్రమాదకరమైన ఔషధ మిశ్రమాన్ని ఇవ్వగా అది, అతని నాడీవ్యవస్థను దెబ్బతీసి, చివరికి అతని కళాసామర్ధ్యం అంతమవడానికి కారణమైంది. 76 సంవత్సరాల వయసుగల డాలీ శిథిలమయ్యాడు, మరియు పార్కిన్సన్ -వంటి లక్షణాలతో అతని కుడిచేయి తీవ్రంగావణికిపోయింది.[45]
1982లో, కింగ్ యువాన్ కార్లోస్ డాలీకి మర్క్విస్ అఫ్ ప్యుబోల్ అనే బిరుదును స్పెయిన్ యొక్క గౌరవసూచకంగా ఇచ్చారు, తరువాత తనను మరణశయ్యపై సందర్శించినపుడు, డాలీ ఆయనకు ఒక చిత్రాన్ని (హెడ్ అఫ్ యూరోప, డాలీ యొక్క చివరి చిత్రం)ఇచ్చి బదులుతీర్చుకున్నాడు. గాలా, 1982 జూన్ 10న మరణించారు. గాలా మరణం తరువాత, డాలీకి జీవించాలనేకోరిక చాలావరకు తగ్గిపోయింది. ఆయన తనకుతాను నిర్జలీకరణ చేసుకున్నాడు, బహుశా ఆత్మహత్యాప్రయత్నం కావచ్చు, లేదా ఆయన ఇంతకుముందు చదివినట్లు కొన్నిసూక్ష్మ జీవులు చేయగలవని భావించిన అనిశ్చల చేతనాస్థితిలోఉండే ప్రయత్నంలోకావచ్చు. ఆయను ఫిగ్యురెస్ నుండి తాను గాలా కొరకు కొన్న మరియు ఆమె మరణించిన ప్రదేశమైన, ప్యుబోల్ లోనిభవనంలోకి మారాడు. 1984లో, అనిశ్చిత పరిస్థితులలో[46] ఆయన పడకగదిలో అగ్నిప్రమాదం జరిగింది. అది బహుశా డాలీచే ఆత్మహత్యాప్రయత్నం కావచ్చు, లేదా బహుశా కేవలం సిబ్బంది నిర్లక్ష్యం కావచ్చు.[17] ఏదేమైనా, డాలీ కాపాడబడి ఫిగ్యురెస్ కి తిరిగివచ్చాడు, అక్కడ అతని స్నేహితులు, పోషకులు మరియు సాటి కళాకారుల యొక్క సమూహం అతని చివరిసంవత్సరాలు ధియేటర్-మ్యూజియంలో సౌకర్యవంతంగా జీవించేటట్లు చూసారు.
డాలీ యొక్క సంరక్షకులు, అతని మరణం తరువాత కూడా, అతని స్వంత చిత్రాల వలె అమ్ముటకు, అతనిచే బలవంతంగా ఖాళీ కేన్వాస్ లపై సంతకం చేయించుకున్నట్లు ఆరోపణలు వచ్చాయి.[47] దీనిఫలితంగా, చిత్రాల అమ్మకందారులు డాలీకి ఆపాదించబడిన చివరి చిత్రాలపట్ల జాగ్రత్తపడతారు.
నవంబరు 1988లో డాలీ, హృదయవైఫల్యంతో ఆసుపత్రిలో చేరాడు మరియు 1988 డిసెంబరు 5న కింగ్ యువాన్ కార్లోస్ డాలీపట్ల ఎల్లపుడూ తీవ్రఅభిమానం కలిగిఉన్నానని ప్రకటించారు.[48]
84 సంవత్సరాల వయసులో, 1989 జనవరి 23న తన అభిమాన రికార్డు ట్రిస్టాన్ అండ్ ఇసోల్దే వింటూ, హృదయవైఫల్యంతో ఫిగ్యురెస్ లో మరణించాడు, చివరికి వృత్తం ఆవృతమై, ఫిగ్యురెస్ లోని తన టెట్రో మ్యూజియోలోని గోతిలో ఖననంచేయబడ్డాడు. ఈ ప్రదేశం, అతను బాప్టిజం, మొదటి సహవాసం పొంది, మరియు అంత్యక్రియలు జరిగిన సాంట్ పెరె చర్చిఉన్న వీధికి ఆవలివైపున, మరియు అతను జన్మించిన ఇంటికి మూడు భవనసముదాయాలకు అవతలఉన్నది.[49]
ది గాలా-సాల్వడార్ డాలీ ఫౌండేషన్ ప్రస్తుతం అధికారికంగా అతని ఆస్తి వ్యవహారాలను పర్యవేక్షిస్తోంది.[50] గాలా-సాల్వడార్ డాలీ ఫౌండేషన్ యొక్క U.S. కాపీరైట్ ప్రతినిధిగా ఆర్టిస్ట్స్ రైట్స్ సొసైటీ ఉంది.[51] వారి రక్షణలోఉన్న ప్రత్యేక కళారూపాల భాగాలను అనుమతి లేకుండా వాడుకున్నారని ఆరోపిస్తూ, 2002లో, ఈసొసైటీ గూగుల్ను డాలీ యొక్క జ్ఞాపకచిహ్నంగా తాముఉంచుకున్న గుర్తును తొలగించవలసినదిగా కోరినపుడు వార్తలలోకి ఎక్కింది. గూగుల్ ఈ విన్నపానికి అంగీకరించింది, కానీ కాపీరైట్ ఉల్లంఘనను తిరస్కరించింది.
డాలీ తన చిత్రాలలో విస్తృతమైన ప్రతీకవాదాన్ని వినియోగించారు. ఉదాహరణకు, ది పర్సిస్టెన్స్ అఫ్ మెమరీ</i>లో మొదట కనిపించే హాల్ మార్క్ "సాఫ్ట్ వాచెస్" కాలం సాపేక్షమైనది మరియు స్థిరమైనదికాదనే ఐన్ స్టీన్ యొక్క సిద్ధాంతాన్ని సూచిస్తాయి.[24] గడియారాలు ఈవిధంగా ప్రతీకాత్మకంగా పనిచేయడమనే భావన డాలీకి ఆగస్టులో వేడిగాఉన్న ఒకరోజున కారిపోతున్న కామేమ్బెర్ట్ చీస్ ముక్కను అలంకరించేటపుడు కలిగింది.[52]
డాలీ యొక్క చిత్రాలలో ఏనుగు కూడా పునరావృతం అవుతుంది. అది మొదటిసారి ఆయన 1944 చిత్రం డ్రీం కాజ్డ్ బై ది ఫ్లైట్ అఫ్ ఎ బీ అరౌండ్ ఎ పోమేగ్రనేట్ ఎ సెకండ్ బిఫోర్ అవేకెనింగ్లో కనిపిస్తుంది. రోమ్ లోని గియన్ లోరెంజో బెర్నిని యొక్క పురాతన స్తంభాన్ని మోస్తున్న ఏనుగు యొక్క శిల్ప ఆధారంతో ప్రేరణపొందిన ఈ ఏనుగులు,[53] "పొడవైన, అనేక కీళ్ళుకలిగి, దాదాపు అదృశ్యమైన కోరికల కాళ్ళు"[54] కలిగి, వాటి వీపులపై రాతిస్తంభాలను కలిగినట్లుగా చిత్రించబడ్డాయి. తమ పెళుసైన కాళ్ళతో జతకలిసిన చిత్రంతో, ఈ భారాలు, వాటి లింగ ఉపలక్షణచిహ్నాలుగా, ఒక మిధ్యావాస్తవిక భావనను సృష్టిస్తాయి. ఒక విశ్లేషణ వివరించినట్లు "ఏనుగు అంతరిక్షంలో ఒక వక్రీకరణ," "రూపంతో భారరహితస్థితి అనే భావనకు విరుద్ధంగా దాని స్తంభాలవంటి కాళ్ళు ఉన్నాయి".[54] "నేనువేసే వర్ణచిత్రాలు నన్ను ఆనందంకొరకు మరణించేటట్లుచేస్తాయి, స్వల్పంగానైనా రసాత్మక భావన లేకుండా, నేను పరిపూర్ణ సహజత్వంతో సృజిస్తాను, నాకు గాఢమైన భావావేశంతో స్ఫూర్తినిచ్చే చిత్రాలను తయారుచేస్తాను మరియు వాటిని నిజాయితీగా చిత్రించడానికి ప్రయత్నిస్తాను." —సాల్వడార్ డాలీ, డాన్ అడెస్ లో, డాలీ అండ్ సుర్రియలిజం .
గ్రుడ్డు మరియొక సాధారణ డాలిస్క్యూ చిత్రం. ఆయన గ్రుడ్డును జననపూర్వ మరియు గర్భాశయాంతర దశతో సంధానించి, దానిని ఆశ మరియు ప్రేమల చిహ్నంగా ఉపయోగించాడు;[55] అది ది గ్రేట్ మాస్టుర్బేటర్ మరియు ది మెటామార్ఫోసిస్ అఫ్ నార్సిస్సస్ లలో కనిపిస్తుంది. ఆయన చిత్రాలన్నిటిలో అనేక జంతువులు కనిపిస్తాయి: చీమలు మృత్యువు, క్షయము, మరియు తీవ్ర కామవాంఛలను సూచిస్తాయి; నత్త మానవునితలను సూచిస్తుంది(ఆయన సిగ్మండ్ ఫ్రాయిడ్ను మొదటిసారి కలసినపుడు ఫ్రాయిడ్ ఇంటిబయట ఒక నత్తను సైకిల్ పై చూసారు); మరియు మిడుతలు వ్యర్ధత మరియు భయచిహ్నాలు.[55]
డాలీ ఒక బహుముఖ కళాకారుడు. అధిక ప్రసిద్ధిచెందిన ఆయన కళాక్రియలలో శిల్పాలు మరియు ఇతర వస్తువులు ఉన్నాయి, ఇతర రంగాలతోపాటు నాటకరంగం, ఫాషన్, మరియ ఛాయాచిత్రణ రంగాలలో ఆయన గుర్తించబడ్డాడు.
అధివాస్తవిక ఉద్యమంలో అత్యంత ప్రసిద్ధిచెందిన రెండు వస్తువులైన లోబ్స్టర్ టెలిఫోన్ మరియు మే వెస్ట్ లిప్స్ సోఫా, డాలీచే వరుసగా 1936 మరియు 1937లలో పూర్తిచేయబడ్డాయి. అధివాస్తవిక కళాకారుడు మరియ పోషకుడు ఎడ్వర్డ్ జేమ్స్ ఈ రెండిటినీ డాలీ నుండి పొందాడు; జేమ్స్ తనకు ఐదుసంవత్సరాల వయసుఉన్నపుడు వెస్ట్ డీన్, వెస్ట్ సస్సేక్స్లో ఆంగ్ల భవంతిని వారసత్వంగా పొందాడు మరియు 1930లలో అధివాస్తవికతను బలపరచినవారిలో ముందున్నాడు.[56] టటే గాలరీలో లోబ్స్టర్ టెలిఫోన్</i>కు ఈవిధంగా వ్రాయబడింది, "లోబ్స్టర్స్ మరియు టెలిఫోన్ లు బలమైన సంభోగ విశేషార్దాలుగా [డాలీ కి]ఉన్నాయి," "మరియు ఆయన ఆహారం, సంభోగంల మధ్య సమీప సామ్యాన్ని చిత్రీకరించాడు."[57] టెలిఫోన్ క్రియాత్మకమైనది, జేమ్స్, డాలీ నుండి నాలుగు ఫోన్ లను కొని తన విశ్రాంతిగృహంలో పాతవాటి స్థానంలో ఉంచాడు. ఒకటి ప్రస్తుతం టటే గాలరీలో కనిపిస్తుంది; రెండవది ఫ్రాంక్ఫర్ట్ లోని జర్మన్ టెలిఫోన్ మ్యూజియంలో ఉంది; మూడవది ఎడ్వర్డ్ జేమ్స్ ఫౌండేషన్ కు చెందినది; మరియు నాల్గవది నేషనల్ గాలరీ అఫ్ ఆస్ట్రేలియాలో ఉంది.[56]
చెక్క మరియు సాటిన్ వస్త్రంతో చేసిన మే వెస్ట్ లిప్స్ సోఫా, డాలీ అభిమాననటి అయిన మే వెస్ట్ పెదవుల ఆకారంలో చేయబడింది.[22] దీనికి ముందు డాలీ యొక్క 1935 వర్ణచిత్రం ది ఫేస్ అఫ్ మే వెస్ట్</i>కు కూడా వెస్ట్ కర్తగా ఉన్నారు. మే వెస్ట్ లిప్స్ సోఫా ప్రస్తుతం ఇంగ్లాండ్ లోని బ్రిఘ్టన్ అండ్ హొవ్ మ్యూజియంలో ఉంది.
1941 మరియు 1970ల మధ్య డాలీ 39 నగలతో ఒక సమాహారాన్ని నిర్మించాడు. ఈ నగలు చాలా క్లిష్టమైన రూపకల్పనతో కొన్ని కదిలేభాగాలను కూడా కలిగిఉన్నాయి . అత్యంత ప్రసిద్ధిచెందిన నగ, "ది రాయల్ హార్ట్," బంగారంతో చేయబడి 46 కెంపులు, 42 వజ్రాలు, మరియు నాలుగు పచ్చలు పొదగబడింది మరియు దాని మధ్యభాగం నిజమైన హృదయం వలెనె "స్పందించేటట్లు" తయారుచేయబడింది. "ప్రేక్షకులు లేకుండా, వీక్షకులు లేకుండా, ఈ నగలు తమ ఉనికికి సార్ధకత చేకూర్చలేవు. అందువలన వీక్షకుడే చివరి కళాకారుడు" అని డాలీ వ్యాఖ్యానించాడు. (డాలీ, 1959.) "డాలీ— జోయెస్" ("ది జేవెల్స్ అఫ్ డాలీ") సేకరణను స్పెయిన్ లోని కాటలోనియాలోగల డాలీ ధియేటర్ మ్యూజియం శాశ్వతప్రదర్శనలో చూడవచ్చు.
ఆ ప్రదర్శనలో, డాలీ, గార్సియా లోర్కా యొక్క 1927 శృంగారనాటిక మరియానా పినేడ కొరకు దృశ్యాన్ని సృష్టించాడు.[58] రిచర్డ్ వాగ్నర్ 1845 సంగీతనాటకం తన్న్హౌసర్ యొక్క సంగీతంపై ఆధారపడి దానికి అనుగుణంగా రూపొందించిన బచ్చనలే నృత్యంకొరకు, డాలీ రంగస్థల రూపకల్పన మరియు వచనాన్ని అందించాడు. బచ్చనలే తరువాత లాబీరింత్</i>కు 1941లో మరియు ది త్రీ-కార్నర్డ్ హాట్</i>కు 1949లో రంగస్థల రూపకల్పన చేసాడు.[59]
డాలీ యుక్తవయసులో చలన చిత్రాలపట్ల తీవ్రఆసక్తిని చూపి, ఆదివారాలలో ఎక్కువగా ప్రదర్శనలకు వెళ్ళేవాడు. ఆయన నిశ్శబ్దచిత్రాలు మరియు చలనచిత్ర మాధ్యమంలో చిత్రలేఖనానికి ప్రాముఖ్యత పెరుగుతున్న కాలానికిచెందినవాడు. ఛాయాచిత్రం మరియు చలనత్ర సిద్ధాంతాలకు రెండు దిశలు ఉంటాయని ఆయన నమ్మారు:"ఉన్నవి ఉన్నట్లుగా"—కెమేరా యొక్క ప్రపంచంలో నిజాలు చూపబడతాయి, మరియు "ఛాయాచిత్ర కల్పన"—అనేది కెమేరా చిత్రాన్ని చూపేపద్ధతి మరియు అది ఎంత సృజనాత్మకంగా లేదా కల్పనాత్మకంగా కనిపిస్తుందో చూపుతుంది.[60] డాలీ చిత్ర ప్రపంచంలో దృశ్యాలకు ముందు మరియు నేపథ్యంలో కూడా చురుకుగా ఉండేవాడు. ఆయన వాల్ట్ డిస్నీ యొక్క సహకారంతో నిర్మించిన డెస్టినో వంటి కళాత్మక చిత్రాలను కూడా సృష్టించాడు. లూయిస్ బున్యుఎల్ యొక్క అధివాస్తవిక చిత్రం అన్ చిఎన్ అన్డలౌకు సహసృష్టికర్తగా కూడా ఆయన పేరుపొందాడు, లూయిస్ బున్యుఎల్ తో సహరచన చేసిన ఈ 17నిమిషాలచిత్రం, దాని ప్రారంభదృశ్యములో మానవుని కనుగుడ్డుని ఒక కత్తితో నరుకుతున్నట్లు ఉండే రేఖాచిత్ర సన్నివేశానికి గుర్తుంచుకోబడుతుంది. ఈ చిత్రంతో డాలీ స్వతంత్ర చిత్రప్రపంచంలో ప్రసిద్ధిచెందారు. అన్ చిఎన్ అన్డలౌ వాస్తవప్రపంచంలో తన కలవంటి లక్షణాలను సృష్టించుకోగల డాలీయొక్క పద్ధతిని చూపుతుంది. వీక్షకులను, వారు అంతకుముందు చూస్తున్న దృష్టినుండికాక వేరొక పూర్తిభిన్నమైన దిశలోకి తీసుకువెళ్తూ చిత్రాలు మరియు దృశ్యాలు మారుతూఉంటాయి. బున్యుయేల్ తో కలిసి అతను నిర్మించిన రెండవచిత్రం L’age d’or, ఇది పారిస్ లో 1930లో స్టూడియో 28లో ప్రదర్శించబడింది. L’age d’or "పారిస్ లో ప్రదర్శిస్తున్న థియేటర్లో ఫాసిస్ట్ మరియు సెమెటిక్-వ్యతిరేక గుంపులు ఈచిత్రానికి వ్యతిరేకంగా దుర్వాసన వెదజల్లే బాంబులు మరియు సిరా-చల్లటంవంటి వాటితో దాడిచేయడంతో దీనిని కొన్ని సంవత్సరాలపాటు నిలిపివేశారు."[61] సమాజం యొక్క నకారాత్మకఅంశాలు డాలీ జీవితంలో ప్రవేశించి అతని యొక్క కళాక్రియల విజయాలను స్పష్టంగా ప్రభావితం చేసినప్పటికీ, అవి అతని కళలో తన స్వంతభావనలను మరియు నమ్మకాలను ప్రతిఫలించకుండా ఆపలేకపోయాయి. అన్ చిఎన్ అన్దలౌ మరియు ఎల్’ఏజ్ ది’ఓర్ చిత్రాలు రెండూ స్వతంత్ర అధివాస్తవ చిత్రోద్యమంపై తీవ్రప్రబావాన్ని కలిగించాయి. "అచేతన రంగంలో అధివాస్తవికత యొక్క సాహసాల ఉన్నత నమోదుగా అన్ చిఎన్ అందాలౌ నిలువగా, ఎల్'ఏజ్ ది'ఓర్" అత్యంత శక్తివంతమైన మరియు అదుపుచేయలేని విప్లవాత్మక ఉద్దేశం యొక్క వ్యక్తీకరణ."[62]
డాలీ అల్ఫ్రెడ్ హిచ్కాక్ వంటి ఇతర ప్రసిద్ధ చిత్రతయారీదారులతో కూడా కలసి పనిచేసాడు. అతని చిత్ర కార్యకలాపాలలో అల్ఫ్రెడ్ హిచ్ కాక్ యొక్క స్పెల్ బౌండ్ చిత్రంలో పూర్తిగా మనస్తత్వవిశ్లేషణ విషయాలతో పరిశోధించిన కల దృశ్యం అత్యంత ప్రసిద్ధిచెందింది. హిచ్కాక్ తన చిత్రానికి కలవంటి లక్షణాన్ని కోరుకున్నారు, ఇది, అణచిపెట్టబడిన అనుభవం మనోదౌర్బల్యాన్ని పెంచుతుందనే భావనతో వ్యవహరిస్తుంది, తన చిత్రంకొరకు తాను కోరుకున్న వాతావరణాన్ని సృష్టించడానికి డాలీ పనితనం ఉపయోగపడుతుందని ఆయనకుతెలుసు. ఆయన కోయాస్ అండ్ క్రియేషన్ అనే డాక్యుమెంటరీ చిత్రంపై కూడా పనిచేసారు, దానిలోఉన్న అనేక కళాత్మక సూచనలు డాలీయొక్క దృష్టిలో కలను అర్ధంచేసుకోవడానికి సహాయపడతాయి. ఆయన డిస్నీ కార్టూన్ నిర్మాణసంస్థ డెస్టినో తో కలసిపనిచేసాడు. 2003లో బాకర్ బ్లడ్వర్త్ మరియు రాయ్ డిస్నీలతో పూర్తిచేయబడిన ఈ చిత్రం, ఎగురుతూ మరియు నడుస్తూఉండే అనేక కలల వంటి వింతదృశ్యాలను కలిగిఉంది. అది మెక్సికన్ గేయరచయిత అర్మాన్డో డోమిన్గ్వేజ్ యొక్క గీతం "డెస్టినో" అనే గీతంపై ఆధారపడిఉంది. డిస్నీ, 1946లో డాలీని, డెస్టినో నిర్మాణ సహాయంకొరకు నియమించుకొంది. వారు ఎనిమిదినెలలపాటు నిరంతరంగా సజీవచిత్రాలతో పనిచేసి, తాము ఆర్థికపరమైనఇబ్బందులలో ఉన్నామని గ్రహించినపుడు ఆగిపోయారు. వారి సజీవచిత్రాన్ని పూర్తిచేయడానికి మరింతద్రవ్యం వారివద్ద లేదు; ఏదేమైనా, అది చివరికి పూర్తికాబడి, అనేక చిత్రోత్సవాలలో ప్రదర్శితమైనది. డాలీ యొక్క కళాత్మకక్రియ డిస్నీ యొక్క సాంప్రదాయ యువరాజు వంటి పాత్ర సజీవచిత్రణతో సహసంబంధం కలిగిఉండటాన్ని ఈ చిత్రంలో చూడవచ్చు. డాలీ, ఇంప్రెషన్స్ అఫ్ అప్పర్ మంగోలియా (1975)అనే మరొక చిత్రాన్ని మాత్రమే తన జీవితకాలంలో పూర్తిచేయగలిగాడు, దీనిలో ఆయన రాక్షస విభ్రమ పుట్టగొడుగుల పరిశోధన గురించి ఒకకథను వివరిస్తాడు. డాలీ అనేకవారాలుగా మూత్రవిసర్జన చేస్తున్న బాల్ పాయింట్ కలము యొక్క ఇత్తడిపట్టీపై ఉన్న అతిసూక్ష్మమైన యూరిక్ ఆమ్ల మరకలపై ఈ రూపాలు ఆధారపడ్డాయి.[63]
డాలీ, ఫాషన్ మరియు చాయాచిత్ర పరిశ్రమపై కూడా ఒక నివేదికను తయారుచేసారు. ఫాషన్ రంగంలో, ఇటాలియన్ ఫాషన్ రూపకర్త ఎల్సా స్కియపరేల్లితో ఆయన సహకారం అత్యంత ప్రసిద్ధిచెందింది, స్కియపరేల్లి డాలీని తెల్ల లోబ్ స్టర్ ముద్రణ దుస్తులను తయారుచేయడానికి నియమించుకున్నది. డాలీ ఆమెకొరకు చేసిన ఇతర రూపకల్పనలలో బూటు-రూపంలోని టోపీ మరియు బకెల్ కొరకు గులాబీరంగు పెదవులుగల బెల్ట్ ఉన్నాయి. ఆయన వస్త్రాల మరియు పరిమళ ద్రవ్యాల సీసాల యొక్క తయారీలోకూడా పనిచేసారు. 1950లో క్రిస్టియన్ డయర్ తో, డాలీ "2045 వ సంవత్సరానికి వస్త్రధారణ"ను ప్రత్యేకంగా రూపొందించాడు.[64] ఆయన సహకారం అందించిన ఛాయాచిత్రకారులలో మన్ రే, బ్రస్సాయి, సిసిల్ బాటన్, మరియు ఫిలిప్పే హల్స్మాన్ ఉన్నారు.
మన్ రే మరియు బ్రస్సాయితో డాలీ ప్రకృతి చిత్రీకరణ జరిపాడు; ఇతరులతో ఆయన, విస్తృత గూఢవిషయాలను పరిశోధించాడు, (హల్స్మాన్ తో కలిపి) ఆయన చిత్రం లెడా అటామికా తో ప్రేరణపొందిన డాలీ అటామికా శ్రేణి(1948)——దీనిలో ఒకచిత్రం "ఒక చిత్రకారుని యొక్క ఏటవాలు బల్ల, మూడు పిల్లులు, ఒక బాల్చీ నీళ్ళు, మరియు గాలిలో తేలే డాలీని వివరిస్తుంది."[64]
ఇరవయ్యవ శతాబ్దంలో క్వాంటం మెకానిక్స్ పుట్టుకతో అనుసరించిన మౌలికమార్పుపట్ల ఆకర్షణనుబట్టి డాలీ యొక్క శాస్త్రసందర్భ వివరణలు ఉన్నాయి. వెర్నెర్ హేసేన్బెర్గ్ యొక్క అనిశ్చిత సిద్ధాంతంతో స్ఫూర్తి పొంది, 1958లో తన "యాంటీ-మాటర్ మానిఫెస్టో"లో ఈవిధంగా వ్రాసారు: "అధివాస్తవికకాలంలో, నేను నాతండ్రి ఫ్రాయిడ్ యొక్క అంతర మరియు అద్భుత ప్రపంచాల చిత్రవర్ణన సృష్టించాలని కోరుకున్నాను. నేడు, బాహ్య మరియు భౌతికశాస్త్రాల ప్రపంచం మనస్తత్వశాస్త్రాన్ని అధిగమించింది. నేడు నాతండ్రి డాక్టర్ హేసేన్బెర్గ్."[65]
ఈ విషయంలో, 1954లో చిత్రించబడిన ది డిజ్ఇంటీగ్రేషన్ అఫ్ ది పర్సిస్టెన్స్ అఫ్ మెమరీ, తిరిగి ది పర్సిస్టెన్స్ అఫ్ మెమరీ</i>ని ఆలకించడంగా, మరియు దానిని విభాగ మరియు విఘటనలుగా చిత్రించడం నూతనశాస్త్రంపట్ల డాలీ యొక్క కృతజ్ఞతకు సారాంశం వంటిది.[65]
నిర్మాణకళకు చెందిన విజయాలలో కడక్వేస్ సమీపంలోని పోర్ట్ ల్లిగాట్ నివాసంతో పాటు 1939 వరల్డ్స్ ఫెయిర్లో అనేక అసాధారణ శిల్పాలు మరియు విగ్రహాలను కలిగిన అధివాస్తవిక ప్రాంగణం డ్రీమ్ అఫ్ వీనస్ ఉన్నాయి. ఆయన సాహిత్య కృత్యాలలో ది సీక్రెట్ లైఫ్ అఫ్ సాల్వడార్ డాలీ (1942), డైరీ అఫ్ ఎ జీనియస్ (1952–63), మరియు ఓయి: ది పారనాయిడ్-క్రిటికల్ రివల్యూషన్ (1927–33) ఉన్నాయి. ఈకళాకారుడు రేఖాచిత్రాలతో విస్తృతంగా పనిచేసి, అనేక లోహముద్రలు మరియు రాతిచిత్రాలను నిర్మించాడు. అతనికి వయసు పెరుగుతున్నకొద్దీ ప్రారంభముద్రణల నాణ్యత అతని ముఖ్య వర్ణచిత్రాల నాణ్యతకు సరితూగేటట్లుగా ఉన్నప్పటికీ, వర్ణచిత్రాలపై హక్కులను అమ్ముకున్నాడు, కానీ ముద్రణల ఉత్పత్తిలోమాత్రం కల్పించుకోలేదు. దీనితోపాటు, ఎనభైలు మరియు తొంభైలలో పెద్దసంఖ్యలో నకిలీలు తయారుకాబడి, డాలీ ముద్రణ విపణిని అయోమయపరచాయి.
ఒక పూర్తి వ్యక్తిని చిత్రించడం డాలీ యొక్క అతి సాంప్రదాయేతర చిత్రణలలో ఒకటి కావచ్చు. 1965లో, ఒక ఫ్రెంచ్ నైట్ క్లబ్ లో డాలీ, పెకి డి'ఓస్లోగా కూడా పిలువబడే అమండ లియర్ అనే ఫాషన్ మోడల్ ను కలిశాడు.[66] లియర్ అతన్ని ఆశ్రితురాలై, కావ్యదేవతగా వెలిగింది[66] వారి సంబంధాన్ని గురించి అధికారిక జీవితచరిత్రలో మై లైఫ్ విత్ డాలీ</i>లో వ్రాసారు(1986).[67] తన ప్రాణం కంటే ఎక్కువగా లియర్ అతని మానవత్వానికి అధీనురాలైంది, డాలీ తన మేధస్సుతో ఆమెను మోడలింగ్ నుండి సంగీతప్రపంచంలోనికి విజయవంతంగా మార్చగలిగారు, ఆమెకు స్వీయ-ప్రదర్శనపై సలహాలను అందించి, ఆమె మూలములనుగురించి రహస్యగాధలను అల్లడానికి సహాయపడి డిస్కో-కళ సన్నివేశంతో సంచలనం సృష్టించేటట్లు చేశారు. లియర్ కు సంబంధించినంతవరకు, ఆమె మరియు డాలీలు ఒక నిర్మానుష్య పర్వత శిఖరంపై "అలౌకిక వివాహం"తో ఏకమయ్యారు.[66] డాలీ యొక్క "ఫ్రాంకెన్స్టీన్,గా సూచిస్తూ"[68] లియర్' యొక్క పేరు ఫ్రెంచ్ "ఎల్'అమంట్ డాలీ," యొక్క శ్లేష లేదా డాలీ యొక్క ప్రియురాలు అని కొందరు నమ్ముతారు. అంతకుముందున్న కావ్యదేవత, ఆండీ వార్హోల్ యొక్క ది ఫ్యాక్టరీలో చేరడానికి డాలీని విడిచివెళ్ళిన అల్ట్రా వయొలెట్ (ఇసబెల్లె కాలిన్ దుఫ్రేస్నే) స్థానాన్ని లియర్ ఆక్రమించారు.[69]
సాల్వడర్ డాలీ యొక్క రాజకీయాలు అతను ఒక కళాకారుడిగా ఎదగడంలో ముఖ్యపాత్ర పోషించాయి. తన యవ్వనంలో, ఆయన అరాజకవాదాన్ని మరియు కమ్యూనిజాన్ని అంగీకరించారు, అయితే ఆయన రచనలలోని తీవ్రమైన రాజకీయ ప్రకటనలు కలిగిన కథలు ఇతర రంగాలలో తీవ్రమైన నమ్మకం కలిగినవారిని విస్మయానికి గురిచేస్తాయి. ఇది దాదా ఉద్యమంతో డాలీకిగల సంబంధంవలన ఏర్పడింది.
ఆయనకు వయసు పెరుగుతున్నకొద్దీ ఆయన రాజకీయ నమ్మకాలు మార్పుచెందాయి, ప్రత్యేకించి డాలీని ఆయన రాజకీయాలపై ప్రశ్నించినట్లు పేర్కొనబడిన ట్రోట్ స్కీయిస్ట్ ఆండ్రే బ్రెటన్ నాయకత్వంలో అధివాస్తవికత మార్పులకులోనయినపుడు ఇదిజరిగింది. 1970ల నాటి తన గ్రంథం డాలీ బై డాలీ లో, డాలి తనను తాను అరాచక మరియు ఏకస్వామ్యవాదిగా ప్రకటించుకున్నారు.
స్పానిష్ పౌరయుద్ధం మొదలవడంతో, డాలీ పోరాటం నుండి పారిపోయారు మరియు తనను ఏ వర్గంతోనైనా కలపడాన్ని ఆయన తిరస్కరించారు. అదేవిధంగా, రెండవ ప్రపంచయుద్ధం తరువాత, మూడు సంవత్సరాలు డాలీ వృద్ధిచెందిన తరువాత జార్జ్ ఆర్వెల్ డాలీని విమర్శిస్తూ "ఫ్రాన్స్ ప్రమాదంలో పడగానే ఎలుకవలె గునగున పారిపోవడం": "ఐరోపా యుద్ధం సమీపించినపుడు ఆయనకు ఒకే ముందుజాగ్రత్త ఉంది: మంచి వంట సామాగ్రి కలిగిన స్థలాన్ని ఎలా వెదకడం మరియు ప్రమాదం దానికి మరీ సమీపంలోనికి వచ్చినపుడు దానికి ఆయన త్వరగా గడియ పెట్టుకోవడం."
రెండవ ప్రపంచయుద్ధం తరువాత కాటలోనియా తిరిగివచ్చినపుడు, డాలీ నిరంకుశ ఫ్రాంకో పాలనకు దగ్గరయ్యారు. డాలీ యొక్క ప్రకటనలలో కొన్ని ఫ్రాంకో పాలనను సమర్ధించి, "వినాశకారక దళాలను స్పెయిన్ నుండి తొలగించినందుకు" ఫ్రాంకో చర్యలను అభినందించాయి.[35] డాలీ, కాథలిక్ విశ్వాసంలోకి తిరిగివచ్చి కాలం గడుస్తున్నకొద్దీ మతంతో మరింతగా మమేకమయ్యారు, బహుశా ఇది స్పానిష్ పౌరయుద్ధ సమయంలో కామ్యూనిస్ట్ లు, సామ్యవాదులు, అరాజకవాదులు దాదాపు 7,000 మంది మతాధికారులు మరియు సన్యాసినులను చంపినందుకు సూచనగా కావచ్చు.[70][71] ఖైదీలకు మరణశిక్ష విధించడాన్ని ప్రశంసిస్తూ డాలీ, ఫ్రాంకోకి తంతివార్త పంపారు.[35] ఆయన ఫ్రాంకోను వ్యక్తిగతంగా కూడా కలిసారు[72] మరియు ఫ్రాంకో మనవరాలి వర్ణచిత్రాన్ని కూడా గీసారు.
ఫ్రాంకోకు డాలీ యొక్క శ్లాఘనలు నిజమైనవా లేదా చపలమైనవా అనేది నిర్ధారణగా లేదు; రోమానియన్ కమ్యూనిస్ట్ నాయకుడు నికోలే సెఔస్క్యో యొక్క మార్గదర్శకత్వాన్ని తన రాజచిహ్నాలలో భాగంగా రాజదండాన్ని స్వీకరించినందుకు ప్రశంసిస్తూ కూడా తంతివార్త పంపాడు. రొమానియన్ దినపత్రిక సైంతియ దానిలోని వ్యంగ్యతను అనుమానించకుండానే దానిని ప్రచురించింది. డాలీ యొక్క బహిరంగ అవిధేయతను చూపే అంశాలలో లోర్కా యొక్క రచనలు నిషేధించబడిన కొన్ని సంవత్సరాల తరువాత కూడా ఫెడెరికో గార్సియా లోర్కాను పొగడటాన్ని కొనసాగించడం ఒకటి.[16]
తన ఎల్లపుడూ-ఉండే పొడవైన పైవస్త్రం, ఊతకర్ర, గర్వపూరిత భావవ్యక్తీకరణ, మరియు పైకి మెలిత్రిప్పిన మైనపుపూత మీసములతో వర్ణరంజిత మరియు గంభీర ఉనికినికలిగిన డాలీ, "ప్రతి ఉదయం మేల్కొన్న తర్వాత, ఒక మధురమైన ఆనందాన్ని అనుభవిస్తాను: అది, నేను సాల్వడార్ డాలీని కావటమే" అని చెప్పినట్లు ప్రసిద్ధిలోఉంది.[73] వృత్తివినోదకారిణి అయిన చెర్ మరియు ఆమెభర్త సోనీ బోనో, యవ్వనంలో ఉన్నపుడు, న్యూ యార్క్ ప్లాజా హోటల్ లోని తన ఖరీదైన నివాసంలో డాలీచే ఇవ్వబడిన విందుకు హాజరైనపుడు, చెర్ ఒక వాలుకుర్చీలోని అసహజ ఆకృతిలోనున్న లైంగిక కంపనపరికరంపై కూర్చోవడంతో ఆమె నివ్వెరపోయారు. అభిమానులకొరకు ఆటోగ్రాఫ్ లపై సంతకం చేసేటపుడు, డాలీ వారి కలములను ఉంచేసుకునేవాడు. మైక్ వాలెస్తో 60 మినిట్స్ టెలివిజన్ ప్రదర్శనయొక్క ముఖాముఖిలో, డాలీ తననుతాను ప్రథమ పురుషలో సంబోధించుకుంటూ, నివ్వెరపోయిన వాలెస్ తో, ఒక వాస్తవ విషయంగా "డాలీ అమరుడు మరియు మృతిచెందడు" అని చెప్పాడు. మరియొక టెలివిజన్ ప్రదర్శన టునైట్ షోలో కనిపిస్తూ, డాలీ తనతో తెచ్చుకున్న ఒక తోలు ఖడ్గమృగముపై తప్ప మరే ఇతర ఆసనంపై కూర్చోవటానికి నిరాకరించాడు.
డాలీ యొక్క స్వీయచరిత్రపై 1944లో చేసిన ఒక ప్రసిద్ధ సమీక్షలో, జార్జ్ ఆర్వెల్ వ్రాస్తూ, "డాలీ ఏకకాలంలో ఒక మంచి చిత్రకారుడు మరియు ఒక జుగుప్స కలిగించే మనిషని గుర్తు ఉంచుకోగలగాలి."[74]
డాలీ తన వృత్తి జీవితంలో 1,500పైగా వర్ణచిత్రాలను చిత్రించాడు[75] అదనంగా గ్రంథాలకు బొమ్మలు, రాతిముద్రణలు, రంగస్థల రూపకల్పనలు మరియు వస్త్రాలంకరణ, గొప్పసంఖ్యలో చిత్రాలు, డజన్లకొద్దీ శిల్పాలు, డిస్నీ కొరకు ఒక సజీవ వ్యంగ్యచిత్రంతో కలిపి అనేక ఇతరకార్యక్రమాలను చేపట్టారు. ఆయన 1965లో డాలీ ఇన్ న్యూ యార్క్ అనే చిత్రనిర్మాణానికి దర్శకుడు జాక్ బాండ్ కి సహకారం అందించారు. కొన్ని ప్రత్యేకసంవత్సరాలలో డాలీ యొక్క ముఖ్యమైన మరియు ప్రాతినిధ్య క్రియల కాలక్రమణిక, దానితోపాటు కొన్ని గమనికలు క్రింద ఇవ్వబడ్డాయి.[2]
క్లిఫ్ఫోర్డ్ తరలౌ సహకారంతో రచించిన కార్లోస్ లోజానో యొక్క జీవితచరిత్ర సెక్స్, సుర్రియలిజం, డాలీ, అండ్ మీ లో, డాలీ ఎప్పుడూ అధివాస్తవికవాది కాకుండాలేడని లోజానో స్పష్టం చేసారు. డాలీ తన గురించి చెప్పుకున్నట్లుగా: "నాకూ అధివాస్తవికవాదులకూ ఉన్న ఏకైకభేదం నేను అధివాస్తవికవాదిని కావడం."[31]
1910 లాండ్ స్కేప్ నియర్ ఫిగ్యురెస్ 1913 విలబెర్టిన్ 1916 ఫీస్టా ఇన్ ఫిగ్యురెస్ (ప్రారంభం 1914) 1917 వ్యూ అఫ్ కాడక్వేస్ విత్ షాడో అఫ్ మౌంట్ పాని 1918 క్రెపస్కులర్ ఓల్డ్ మాన్ (ప్రారంభం 1917) 1919 పోర్ట్ అఫ్ కాడక్వేస్ (రాత్రి) (ప్రారంభం 1918) మరియు స్టూడియోలో స్వంత చిత్తరువు 1920 ది ఆర్టిస్ట్'స్ ఫాదర్ ఎట్ ల్లనే బీచ్ మరియు వ్యూ అఫ్ పోర్ట్ డోగీ (పోర్ట్ అలుగెర్) 1921 ది గార్డెన్ అఫ్ ల్లనేర్ (కాడక్వేస్) (ప్రారంభం 1920) మరియు స్వీయ-చిత్తరువు 1922 కాబరెట్ సీన్ మరియు నైట్ వాకింగ్ డ్రీమ్స్ 1923 ఎల్'హ్యుమనైట్ మరియు క్యూబిస్ట్ సెల్ఫ్ పోర్ట్రైట్ విత్ లా పబ్లిసిటాట్ 1924 స్టిల్ లైఫ్ (సైఫన్ అండ్ బాటిల్ అఫ్ రమ్) (గార్సియా లోర్కా కొరకు) మరియు పోర్ట్రైట్ అఫ్ లూయిస్ బన్యుఎల్ 1925 లార్జ్ హర్లేక్విన్ అండ్ స్మాల్ బాటిల్ అఫ్ రమ్ మరియు అతని సోదరి అన్నా మరియా చిత్రాల శ్రేణి, ఫిగర్ ఎట్ ఎ విండో అత్యంత ప్రసిద్ధి చెందినది 1926 ది బాస్కెట్ అఫ్ బ్రెడ్ మరియు గర్ల్ ఫ్రమ్ ఫిగ్యురెస్ 1927 కంపోజిషన్ విత్ త్రీ ఫిగర్స్ (నియో-క్యూబిస్ట్ అకాడెమి) మరియు హనీ ఈస్ స్వీటర్ దాన్ బ్లడ్ (అతని మొదటి ప్రసిద్ధ అధివాస్తవ చిత్రం) 1929 [Un chien andalou]error: {{lang}}: text has italic markup (help) (యాన్ అండలూసియన్ డాగ్ ) లూయిస్ బున్యుఎల్ సహకారంతో నిర్మించిన చిత్రం, ది లుగుబ్రియస్ గేమ్, ది గ్రేట్ మాస్టుర్బేటర్, ది ఫస్ట్ డేస్ అఫ్ స్ప్రింగ్, మరియు ది ప్రొఫనేషన్ అఫ్ ది హోస్ట్ 1930 [L'Âge d'Or]error: {{lang}}: text has italic markup (help) (ది గోల్డెన్ ఏజ్ ) లూయిస్ బున్యుఎల్ సహకారంతో చిత్రం 1931 ది పర్సిస్టెన్స్ అఫ్ మెమరీ ("కరుగుతున్న గడియారాలను" చూపించే అతని అత్యంతప్రసిద్ధ చిత్రం), ది ఓల్డ్ ఏజ్ అఫ్ విలియం టెల్, మరియు విలియం టెల్ అండ్ గ్రడివ 1932 ది స్పెక్టరే అఫ్ సెక్స్ అప్పీల్, ది బర్త్ అఫ్ లిక్విడ్ డిజైర్స్, అంత్రోపోమోర్ఫిక్ బ్రెడ్, మరియు ఫ్రైడ్ ఎగ్గ్స్ ఆన్ ది ప్లేట్ వితవుట్ ది ప్లేట్ . ది ఇన్విజిబుల్ మాన్ (ప్రారంభం 1929) పూర్తయింది (అయితే డాలీ తృప్తిచెందలేదు) 1933 రెట్రాస్పెక్టివ్ బస్ట్ అఫ్ ఎ వుమన్ (మిశ్రమ మాధ్యమ శిల్పం కొల్లాజ్) మరియు పోర్ట్రైట్ అఫ్ గాలా విత్ టూ లాంబ్ చాప్స్ బాలన్స్డ్ ఆన్ హర్ షోల్డర్, గాలా ఇన్ ది విడో 1934 ది ఘోస్ట్ అఫ్ వేర్మీర్ అఫ్ దేల్ఫ్ట్ విచ్ కెన్ బి యూస్డ్ యాజ్ ఎ టేబుల్ మరియు ఎ సెన్స్ అఫ్ స్పీడ్ 1935 ఆర్కియాలజికల్ రెమినిసేన్స్ అఫ్ మిల్లెట్స్ అన్గేలాస్ మరియు ది ఫేస్ అఫ్ మే వెస్ట్ 1936 ఆటం కాన్నిబలిజం, లోబ్స్టర్ టెలిఫోన్, ఉడికించిన గింజలతో మృదువైన నిర్మాణం(పౌరయుద్ధం యొక్క ముందస్తు హెచ్చరిక) మరియు మర్ఫోలాజికల్ఎకో పేరుతో రెండు చిత్రాలు(మొదటిది 1934లో ప్రారంభమైంది) 1937 మెటామార్ఫసిస్ అఫ్ నార్సిస్సాస్, స్వాన్స్ రిఫ్లెక్టింగ్ ఎలిఫెంట్స్, ది బర్నింగ్ జిరాఫ్, స్లీప్, ది ఎనిగ్మా అఫ్ హిట్లర్, మే వెస్ట్ లిప్స్ సోఫా మరియు కాన్నిబలిజం ఇన్ ఆటం 1938 The సబ్లైమ్ మొమెంట్ మరియు అప్పారిషన్ అఫ్ ఫేస్ అండ్ ఫ్రూట్ డిష్ ఆన్ e బీచ్ 1939 షిర్లీ టెంపుల్, ఆమె కాలంలోని అత్యంత, అత్యంత ప్రవిత్రమైన సినిమా రాక్షసి 1940 ది స్లేవ్ మార్కెట్ విత్ డిస్అప్పియరింగ్ బస్ట్ అఫ్ వోలటైర్, ది ఫేస్ అఫ్ వార్ 1941 హనీ ఈస్ స్వీటర్ దేన్ బ్లడ్ 1943 ది పొయిట్రీ అఫ్ అమెరికా మరియు జియో పొలిటికస్ చైల్డ్ వాచింగ్ ది బర్త్ అఫ్ ది న్యూ మాన్ 1944 గాలారినా మరియు డ్రీమ్ కాస్డ్ బై ది ఫ్లైట్ అఫ్ ఎ బీ అరౌండ్ ఎ పోమెగ్రనేట్ ఎ సెకండ్ బిఫోర్ అవేకెనింగ్ 1944–48 హిడెన్ ఫేసెస్, ఒక నవల 1945, బాస్కెట్ అఫ్ బ్రెడ్—రేదర్ డెత్ దేన్ షేమ్ మరియు ఫౌంటైన్ అఫ్ మిల్క్
1946 ది టెంప్టేషన్ అఫ్ సెయింట్. అన్థోనీ 1948 లెస్ ఎలిఫెంట్స్ 1949 లెడా అటోమికా మరియు ది మడోన్న అఫ్ పోర్ట్ ల్లిగాట్ . ఈ సంవత్సరంలో డాలీ కాటలోనియాకు తిరిగి వచ్చారు 1951 క్రైస్ట్ అఫ్ సెయింట్ జాన్ అఫ్ ది క్రాస్ మరియు ఎక్స్ప్లోడింగ్ రాఫెలేస్క్యూ హెడ్ 1952 గాలాటీ అఫ్ ది స్పియర్స్ 1954 ది డిస్ఇంటీగ్రేషన్ అఫ్ ది పర్సిస్టెన్స్ అఫ్ మెమరీ (1952లో ప్రారంభం), క్రూసిఫిక్షన్(కార్పస్ హైపర్కుబుస్) మరియు యంగ్ వర్జిన్ ఆటో-సోడోమైజ్డ్ బై ది హార్న్స్ అఫ్ హర్ వోన్ చేస్టిటీ 1955 ది సెక్రమెంట్ అఫ్ ది లాస్ట్ సప్పర్, లోన్సమ్ ఎకో, రికార్డు ఆల్బం కవర్ జాకీ గ్లీసన్ కొరకు 1956 స్టిల్ లైఫ్ మూవింగ్ ఫాస్ట్, రినోసేరంటే వెస్టిడో కాన్ పున్టిల్లాస్ 1957 శాంటియాగో ఎల్ గ్రాండే బీవర్బ్రూక్ ఆర్ట్ గాలరీ ఫ్రెడరిక్టన్, NB, కెనడాలో కాన్వాస్ పై శాశ్వతప్రదర్శనలో ఉన్న తైలవర్ణం 1958 ది రోజ్ 1959 ది డిస్కవరీ అఫ్ అమెరికా బై క్రిస్టఫర్ కొలంబస్ 1960 టెట్రో-మ్యూజియో గాలా సాల్వడార్ డాలీ మరియు వేలాన్క్వెజ్ యొక్క సహాయకుడైన యువాన్ డి పరేజ యొక్క పోర్ట్రైట్ 1965 డాలీ ఒక గ్వాష్, సిరా మరియు పెన్సిల్తో వేసిన క్రూసిఫిక్షన్ చిత్రాన్ని న్యూ యార్క్ నగరంలోని రైకర్స్ ఐలాండ్ జైలుకు దానంఇచ్చారు. ఈ చిత్రం 1965 నుండి 1981 వరకు ఖైదీల భోజనశాలలో వ్రేలాడదీయబడింది[76] 1965 డాలీ ఇన్ న్యూయార్క్ 1967 టున ఫిషింగ్ 1969 చుపా చుప్స్ చిహ్నం 1969 - ఇమ్ప్రూవైజేషన్ ఆన్ ఎ సండే ఆఫ్టర్నూన్, రాక్ గ్రూప్ నిర్వాణతో టెలివిజన్ సహకారం 1970 ది హల్యూసినోజేనిక్ తొరియదోర్, పూర్తి కాక ముందే 1969లో ఎ. రేనాల్డ్స్ మోర్స్ & ఎలేనోర్ ఆర్. మోర్స్ చే పొందబడింది 1972 లా టోయిలే డాలిగ్రామ్ 1973 "లె డైనర్స్ డి గాలా", అలంకరించబడిన వంటల పుస్తకం 1976 గాలా కాంటెంప్లేటింగ్ ది మెడిటరేనియన్ సీ 1977 డాలీ'స్ హాండ్ డ్రాయింగ్ బాక్ ది గోల్డెన్ ఫ్లీస్ ఇన్ ది ఫామ్ అఫ్ ఎ క్లౌడ్ టు షో గాలా కంప్లీట్లీనూడ్, వెరీ ఫార్ అవే బిహైండ్ ది సన్ (స్టీరియోస్కోపికల్ వర్ణచిత్రాల జాబితా) 1983 డాలీ తన చివరిచిత్రం, ది స్వాలో'స్ టైల్ను పూర్తిచేసారు 2003 [Destino]error: {{lang}}: text has italic markup (help), ఒక సజీవ హాస్యచిత్రం డాలీ మరియు వాల్ట్ డిస్నీల సహకారం విడుదలచేయబడింది [Destino]error: {{lang}}: text has italic markup (help) యొక్క నిర్మాణం 1945లో ప్రారంభమైంది
డాలీ యొక్క అతిపెద్ద సేకరణ డాలీ థియేటర్ అండ్ మ్యూజియం ఫిగ్యురేస్, కాటలోనియ, స్పెయిన్, తరువాత సాల్వడార్ డాలీ మ్యూజియం సెయింట్ పీటర్స్బర్గ్, ఫ్లోరిడా, ఎ.రేనాల్డ్స్ మోర్స్& ఎలెనార్ R. మోర్స్ ల సేకరణలను కలిగిఉంది. దీనిలో 1,500 కి పైగా డాలీ చిత్రాలు ఉన్నాయి. ఇతర ప్రత్యేక గుర్తించదగిన సేకరణలలో మాడ్రిడ్ లోని రెయినా సోఫియా మ్యూజియం మరియు సాల్వడార్ డాలీ గాలరీ పసిఫిక్ పాలిసాడెస్, కాలిఫోర్నియా ఉన్నాయి. మోంట్ మార్ట్రే, పారిస్, ఫ్రాన్స్ లోని ఎస్పేస్ డాలీ, దానితోపాటు లండన్, ఇంగ్లాండ్ లోని డాలీ యూనివర్స్ పెద్దసంఖ్యలో డాలీయొక్క చిత్రాలను మరియు విగ్రహాలను కలిగిఉన్నాయి.
డాలీ యొక్క చిత్రానికి ఉండతగని చోటు న్యూ యార్క్ నగరంలోని రైకర్స్ ఐలాండ్ జైలు;అయన జైలుకు బహుకరించిన శిలువవేయడం గురించిన చిత్రం ఖైదీల భోజనశాలలో 16 సంవత్సరాలపాటు వ్రేలాడదీయబడి భద్రపరచుటకు జైలు నడవాలోనికి మార్చబడింది. దురదృష్టవశాత్తు, ఈ చిత్రం ఆప్రదేశం నుండి మార్చి 2003 లో దొంగిలించబడింది, ఇప్పటికీ కనుగొనబడలేదు.[76]
కవి గార్సియా లోర్కా ప్రోత్సాహంతో డాలీ సాహిత్య వృత్తికి "సంపూర్ణ నవల" ద్వారా ప్రయత్నం చేసారు. తన ఏకైక సాహిత్య రచనలో, డాలీ 1930ల నాటి దిగజారుడుతనాన్ని సూచించే విలాసవంతమైన మరియు ఆడంబర జీవనశైలితో వింత పోకడలు కలిగి మిరుమిట్లు గొలిపే కులీనుల సమూహం యొక్క రహస్య తంత్రాలు మరియు ప్రేమ వ్యవహారాల గురించి, స్పష్టమైన కళ్ళకు కట్టే పదాలలో వివరిస్తారు.
గాల ఇన్ ది విండో (1933)మార్బెల్ల. రినోసెరోంటే వెస్టిదో కాన్ పున్టిల్లాస్ (1956)ప్యుయేర్తో జోస్ బనుస్. హోమేజ్ టూ న్యూటన్(1985)సైన్డ్ అండ్ నంబర్డ్ కాస్ట్ నెం. 5/8. బ్రాంజ్ విత్ డార్క్ పాటిన.పరిమాణం: 388 x 210 x 133సెం.మీ UOB ప్లాజా, సింగపూర్, న్యూటన్ కు డాలీ నివాళి, శాస్త్ర ఆవిష్కరణలకు మరియు చిత్తశుద్ధితోచేసే మానవ ప్రయత్నాల సాఫల్యతకు అవసరమైన రెండు అతిముఖ్య లక్షణాలు సూచిస్తూ- తెరచియున్న శరీరమొండెములో "విశాల-హృదయాన్ని" సూచిస్తూ ఒక వ్రేలాడే హృదయం, "విశాల-మనస్తత్వం" సూచిస్తూ ఒక తెరచిన తలను కలిగిన శిల్పం.
డాలీ థియేటర్ అండ్ మ్యూజియం-అతని జన్మస్థలమైన ఫిగ్యురెస్ లో డాలీ యూనివర్స్-లండన్, ఇంగ్లాండ్ సాల్వడార్ డాలీ మ్యూజియం - సెయింట్ పీటర్స్ బర్గ్, ఫ్లోరిడా, USAలో ఎస్పేస్ డాలీ-పారిస్, ఫ్రాన్స్ లో
లిండే సాబ్లెర్. "డాలీ". లండన్: హుస్ పబ్లిషింగ్, 2004 (పేపర్ బాక్, ISBN 978-1-904341-75-8). మైక్ వాలెస్తో ది మైక్ వాలెస్ ఇంటర్ వ్యూ</i>లో 1958 ఏప్రిల్ 19న ముఖాముఖి
—ముఖాముఖి మరియు బాంక్ ప్రకటన. —ముఖాముఖిలు మరియు ఫ్రెంచ్ టెలివిజన్ లో డాలీ యొక్క ఫుటేజ్ సేకరణ
ఎట్ లైక్ టెలివిజన్ . ULAN ఫుల్ రికార్డ్ డిస్ప్లే ఫర్ సాల్వడార్ డాలీ. గెట్టి వొకాబులరీ ప్రోగ్రాం, గెట్టి రిసెర్చ్ ఇన్స్టిట్యూట్ లాస్ ఏంజిల్స్, కాలిఫోర్నియా
Espace Dalí— ఫ్రాన్సులో ఏకైక శాశ్వత ప్రదర్శన (మ్యూజియం & డాలీ ఫైన్ ఆర్ట్ గాలరీస్) బ్రుజెస్ లోని మర్క్విస్ డె ప్యుబోల్
వర్గం:1904 జననాలు వర్గం:1989 మరణాలు వర్గం:అల్ట్ ఏమ్పోర్డా నుండి ప్రజలు వర్గం:ఆధునిక కళాకారులు వర్గం:చిత్రకారులు వర్గం:కాటలాన్ కళాకారులు వర్గం:కాటలాన్ చిత్రకారులు వర్గం:స్పానిష్ చిత్రకారులు వర్గం:స్పానిష్ శిల్పులు వర్గం:స్పానిష్ ముద్రణకారులు వర్గం:స్పానిష్ రోమన్ కాథలిక్కులు వర్గం:అధివాస్తవిక చిత్రకారులు వర్గం:పార్కిన్సన్ వ్యాధితో ఉన్న వ్యక్తులు వర్గం:ఫ్రాన్స్ దేశపు లేజియన్ ద హానర్ గ్రహీతలు వర్గం:భూతవైద్యం వర్గం:స్పెయిన్ యొక్క మాక్విస్లు